CELEX: 62015CN0161
Language: hu
Date: 2015-04-09 00:00:00
Title: C-161/15. sz. ügy: A Conseil d’État (Belgium) által 2015. április 9-én benyújtott előzetes döntéshozatal iránti kérelem – Abdelhafid Bensada Benallal kontra État belge

8.6.2015   
            
            
               HU
            
            
               Az Európai Unió Hivatalos Lapja
            
            
               C 190/7
            
         A Conseil d’État (Belgium) által 2015. április 9-én benyújtott előzetes döntéshozatal iránti kérelem – Abdelhafid Bensada Benallal kontra État belge
   (C-161/15. sz. ügy)
   (2015/C 190/07)
   Az eljárás nyelve: francia
   
      A kérdést előterjesztő bíróság
   
   Conseil d’État
   
      Az alapeljárás felei
   
   
      Felülvizsgálatot kérelmező fél: Abdelhafid Bensada Benallal
   
      Ellenérdekű fél a felülvizsgálati eljárásban: État belge
   
      Az előzetes döntéshozatalra előterjesztett kérdés
   
   Az európai uniós jog alapelvének minősülő védelemhez való jog, amelynek része valamely személynek minden olyan határozat meghozatala előtti, a nemzeti hatóság általi meghallgatásához való joga, amely határozat az érintett személy érdekeit hátrányosan érintheti – például a tartózkodási engedélyt visszavonó határozat –, ugyanolyan helyet foglal-e el az európai uniós jogrendben, mint a belga jogi közrendi normák a belső jogban, és az egyenértékűség elve megköveteli-e, hogy az európai uniós jogi alapelvnek minősülő védelemhez való jog megsértésére alapított jogalapra lehessen a felülvizsgálati bíróságként eljáró Conseil d'État előtt először hivatkozni, miként azt a belső jog megengedi az imperatív jogalapok esetén?